Cuneiform Tablet Prague I 492
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-na-sú-en₆ i-na-ra-wa ù a-šur-ma-lik qí-bi₄-ma um-ma PUZUR₄.IŠTAR-ma KÙ.BABBAR lu ší-im <gap> AN.NA lu ší-im TÚG.ḪI.A lu ší-im 53 TÚG.ḪI.A ša URUDU iš-tù É.GAL-lim ú-ṣa-ni-ma URUDU i-na É kà-ri-im i-ba-ší-ú lu ša sú-ḫu-pí-im ša ILLAT-at kur-ub-IŠTAR ša šu-mì im-dí-DINGIR lá-áp-tù a-ḫu-ú-a a-tù-nu iḫ-da-ma KÙ.BABBAR KI a-li-ki-im pá-ni-im-ma a-na DUMU um-mì-a-nim ke-nim pì-iq-da-ma še-bi₄-lá-nim a-šur-ma-lik ù e-wa-ri KI KÙ.BABBAR ṭur₄-da-nim u₄-ma-kál lá tù-sà-as-ḫa-ra-šu-nu ší-im 1 ma-na AN.NA KÙ.BABBAR a-na a-šur-ma-lik dí-na i-na 2 ANŠE.ḪI.A ma-ṭí-a-am a-na ší-mì-im dí-na SIG₅ lu ta-sú-qá-nim